**УПИС ДЕЦЕ**

**ЗА РАДНУ 2025/2026. ГОДИНУ**

**1 – 15. 4. 2025.**



Конкурс за упис деце У ПУ ,,Полетарац'' Жагубица за радну 2025/2026. годину биће спроведен **од 1 – 15. 4. 2025. године.**

Захтеви за упис подносиће се електонски, путем услуге ,,еВртић'' на порталу еУправе или лично попуњавањем захтева који можете преузети у Установи.

 **ЕЛЕКТРОНСКИ УПИС:** Пријава електорнским путем обавља се попуњавањем онлајн обрасца на порталу е-УПРАВА, а прилагање извода из матичне књиге рођених и уверења о запослењу није потребно, јер се подаци прибављају аутоматски. Услуга је бесплатна. Смернице за електронску пријаву:

1. Посетите сајт www.euprava.gov.rs

2. Кликните на „Пријава“ у горњем десном углу

3. Отворите налог или се улогујте на свој постојећи профил

4. Отворите опцију „еУслуге“

5. Кликните на икону „Породица“/“Деца“

6. Одаберите услугу „Пријава детета у предшколску установу“

7. Одаберите жељену предшколску установу

8. Попуните формулар личним подацима родитеља и детата, те подацима везаним за упис

9. Кликните на „Поднеси захтев“
10. Обавештење о успешном послатом захтеву

**УПИС ЛИЧНО:**Упис је могућ у установи сваког радног дана од 8-14 часова и потребно је са собом понети:

– Потврду лекара о психофизичкoj спремности детета за боравак у колективу;

- Захтев за упис

 - Уколико постоје проблеми у развоју детета прилаже се одговарајућа медицинска документација.

 - За децу без родитељског старања прилаже се решење Центра за социјални рад о смештају детета у одговарајућу установу или хранитељску породицу или уговор о хранитељству.

 У Предшколску установу може да се упише дете на захтев родитеља, односно другог законског заступника у следеће узрасне групе:

– деца узраста од 1 до 3 године ( целодневни боравак)

– деца узраста од 3-5,5 година ( целодневни боравак)

– деца узраста од 5,5-6,5 година (прoграм у години пред полазак у школу) целодневни боравак и полудневни боравак.

**Упис се врши на основу:**

* Чл.17. Закона о основама система образовања и васпитања *("Сл. гласник* РС", бр. 88/2017, 27/2018 – др. закон, 10/2019, 27/2018 – др. Закон, 6/2020, 129/21и 92/23),
* Чл. 13-14.Закона о предшколском васпитању и образовању (,,Службени гласник РС”, бр. 18/10 и 101/17, 113/2017 – други Закон, 10/19 и 129/21);
* Правилника о условима за упис, пријем и испис деце у ''Полетарац''

 број: 58/24 од 31. 1. 2024.

* Чл. 77. Статута Предшколске установе.

Управа

**Контакт: 012/ 7643- 116**

 **E.mail: poletaraczagubica@gmail.com**

**КОНКУРС**

**ЗА ПРИЈЕМ ДЕЦЕ У ПРЕДШКОЛСКУ УСТАНОВУ ,,ПОЛЕТАРАЦ'' ЖАГУБИЦА**

 Након извршене обнове и прибављене сагласности Оснивача за утврђивање мањег, односно највише 20% већег броја деце у васпитним групама за радну 2025/2026. годину Установа расписује

 Конкурс за пријем деце на целодневни боравак у ПУ ,,Полетарац'' трајаће од

1. **-**  **15. 4. 2025. године**

 У наведеном року ће се вршити упис деце за похађање обавезног припремно предшколског програма деца рођена у периоду од 1. **3. 2019. – 29. 2. 2020.** као и упис млађе деце.

 Одлуку о пријему деце доноси Уписна комисија коју именује директор Установе.

 Резултати Конкурса биће објављени на огласним таблама и на сајту Установе poletaraczagubica.mojvrtic.org

 Рок за жалбе је 8 дана од дана објављивања резултата Конкурса.

 Пријаве и документација достављена после конкурсног рока неће се узимати у разматрање.

 За све додатне информације можете се обратити на телефон: **012/7643-116.**

 УПРАВА